A BÍRÓSÁG ÍTÉLETE (harmadik tanács)
2008. február 28.
C‑17/07. P. sz. ügy
Wineke Neirinck
kontra
az Európai Közösségek Bizottsága
„Fellebbezés – Közszolgálat – Ideiglenes alkalmazott – Szerződéses alkalmazott – Brüsszeli Infrastruktúra- és Logisztikai Hivatal (OIB) – Felvételi eljárás – A jelentkezés elutasítása – Megsemmisítés iránti kereset – Kártérítési kereset”
Tárgy: Az Elsőfokú Bíróság (második tanács) T‑494/04. sz., Neirinck kontra Bizottság ügyben 2006. november 14‑én hozott ítélete (az
EBHT‑ban még nem tették közzé) ellen benyújtott fellebbezés, amely ítéletben az Elsőfokú Bíróság elutasította a fellebbező
azon kérelmét, hogy egyrészt semmisítse meg a brüsszeli Infrastruktúra- és Logisztikai Hivatal (OIB) ingatlanpolitikai ágazata
jogászi állására beadott jelentkezésének elutasításáról és egy másik jelölt kinevezéséről szóló bizottsági határozatot, másrészt
ítéljen meg számára kártérítést.
Határozat: A Bíróság az Elsőfokú Bíróság T‑494/04. sz., Neirinck kontra Bizottság ügyben 2006. november 14‑én hozott ítéletét hatályon
kívül helyezi abban a részében, amelyben az Elsőfokú Bíróság elutasította az indokolási kötelezettség megsértésére – amelyben
az Európai Közösségek Bizottságának W. Neirincket a brüsszeli Infrastruktúra- és Logisztikai Hivatal ingatlanpolitikai ágazata
jogászi állásába szerződéses alkalmazottként való felvételére irányuló eljárásban tett szóbeli vizsgájának sikertelenségéről
tájékoztató 2004. április 27‑i határozata szenved – alapított jogalapot. A Bíróság a fellebbezést ezt meghaladó részében elutasítja.
A Bíróság az Európai Közösségek Bizottságának W. Neirincket a brüsszeli Infrastruktúra- és Logisztikai Hivatal ingatlanpolitikai
ágazata jogászi állásába szerződéses alkalmazottként való felvételére irányuló eljárásban tett szóbeli vizsgájának sikertelenségéről
tájékoztató 2004. április 27‑i határozatát megsemmisíti. A Bíróság a keresetet ezt meghaladó részében elutasítja. A Bíróság
az Európai Közösségek Bizottságát kötelezi – saját költségein kívül – a W. Neirincknél az Európai Közösségek Bírósága és az
Európai Közösségek Elsőfokú Bírósága előtt felmerült költségek viselésére.
Összefoglaló
1.        Fellebbezés – Jogalapok – Elfogadhatóság – A Bíróság általi, hivatalból történő vizsgálat
2.        Fellebbezés – Jogalapok – Az Elsőfokú Bíróság előtt felhozott jogalapok és érvek egyszerű megismétlése – A hivatkozott téves
jogalkalmazás meghatározásának hiánya – Elfogadhatatlanság
(EK 225. cikk; a Bíróság alapokmánya, 58. cikk, első bekezdés; a Bíróság eljárási szabályzata, 112. cikk, 1. §, c) pont)
3.        Tisztviselők – Kereset – Az eljáráshoz fűződő érdek – Olyan felperesnek a felvétel megsemmisítése iránti keresete, akit magát
nem lehet felvenni – Elfogadhatatlanság
(Személyzeti szabályzat, 90. és 91. cikk)
4.        Tisztviselők – Sérelmet okozó határozat – Jelentkezés elutasítása – Indokolási kötelezettség – Az indokolás elégtelenségének
a peres eljárásban történő orvoslása – Feltételek
(EK 253. cikk; személyzeti szabályzat, 25. cikk, második bekezdés, és 90. cikk, (2) bekezdés)
5.        Tisztviselők – Szerződéses alkalmazottak – Felvétel – A pályázók képességeinek értékelése – A kiválasztó bizottság mérlegelési
jogköre – Bírósági felülvizsgálat – Korlátok
(Személyzeti szabályzat, III. melléklet; az egyéb alkalmazottak alkalmazási feltételei, 82. cikk)
6.        Tisztviselők – Kereset – Kártérítési kereset – A megtámadott jogellenes aktus megsemmisítése – Elégséges jóvátétel
(Személyzeti szabályzat, 91. cikk)